पाएं अपने शहर की ताज़ा ख़बरें और फ्री ई-पेपरडाउनलोड करें
उत्तर प्रदेश के सोनभद्र जिले में एक सनसनीखेज मामला सामने आया है। यहां बिना शादी के मां बनी प्रेमिका ने जब प्रेमी पर शादी का दबाव बनाया तो बदले में उसे अपनी जान गंवानी पड़ी। प्रेमी ने रविवार को प्रेमिका के घर पहुंचकर उसकी पेचकस से गोदकर हत्या कर दी। पुलिस ने आरोपी प्रेमी को गिरफ्तार कर लिया है। पूछताछ के बाद उसे जेल भेज दिया गया है।
लंबे समय से चल रहा था प्रेम संबंध
शक्तिनगर थाना क्षेत्र के चंदुआर गांव निवासी शबाना निशा (21 साल) का शक्तिनगर निवासी शहबाज अंसारी के साथ लंबे समय से प्रेम संबंध चल रहा था। दोनों के घर वाले भी इस रिश्ते को जानते थे। 20 दिन पहले शबाना ने एक बेटी को जन्म दिया। इसके बाद शबाना ने शहबाज पर शादी का दबाव बनाया, लेकिन वह टालता रहा। रविवार की दोपहर तीन बजे शहबाज प्रेमिका के घर पहुंचा। उस वक्त शबाना अपनी नवजात बच्ची के साथ थी। उसने एक बार फिर शादी की बात की। लेकिन बातों-बातों में दोनों के बीच विवाद शुरू हो गया। इसके बाद शहबाज ने शबाना पर पेचकस से वार कर हत्या कर दी।
आरोपी को जेल भेजा गया
CO विजयशंकर मिश्रा ने बताया कि आरोपी प्रेमी शाहबाज अंसारी को गिरफ्तार कर लिया गया है। उसके खिलाफ केस दर्ज करके जेल भेज दिया गया है। पुलिस ने मृतक के शव को पोस्टमार्टम के लिए भेज दिया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn